ET Euroopa Liidu Teataja L 86/28

KOMISJONI RAKENDUSOTSUS,

22. märts 2013,

milles käsitletakse Euroopa Liidu referentlaboritele 2013. aastaks antavat liidu rahalist toetust

(teatavaks tehtud numbri C(2013) 1628 all)

(Ainult hispaania-, hollandi-, inglis-, itaalia-, prantsus-, rootsi-, saksa- ja taanikeelne tekst on autentsed)

(2013/155/EL)

EUROOPA KOMISJON,

võttes arvesse Euroopa Liidu toimimise lepingut,

võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artikli 31 lõiget 2,

võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks, (2) eriti selle artikli 32 lõiget 7,

ning arvestades järgmist:

(1) Komisjoni 12. septembri 2011. aasta rakendusmääruses (EL) nr 926/2011 (mis käsitleb nõukogu otsuse 2009/470/EÜ rakendamist ELi sööda ja toidu referentlaboritele ja loomatervishoiusektorile antava liidu rahalise abi osas) (3) on sätestatud, et liidu rahalist toetust antakse tingimusel, et heakskiidetud tööprogrammid on tõhusalt täidetud ja abisaajad esitavad teatava ajavahemiku jooksul kogu vajaliku teabe.

(2) Komisjoni talitused on hinnanud ja heaks kiitnud 2012. aastal ELi referentlaborite esitatud tööprogrammid ja vastavad eelarveprojektid 2013. aastaks.

(3) Kuna tööprogrammide elluviimist alustati 1. jaanuaril 2013, tuleks rakendusotsust kohaldada alates 1. jaanuarist 2013.

(4) Seega tuleks liidul anda rahalist toetust Euroopa Liidu referentlaboritele, et kaasrahastada neile määruse (EÜ) nr 882/2004 artikliga 32 ette nähtud ülesandeid ja kohustusi. Liidu rahalise toetuse määr peaks olema 100 % abikõlblikest kuludest, nagu on sätestatud rakendusmääruses (EL) nr 926/2011.

(5) Komisjoni rakendusmäärusega (EL) nr 135/2013 (4) on kehtestatud ELi referentlaborite organiseeritud seminaride abikõlblikkuse eeskirjad. Selles on samuti sätestatud, et rahalist toetust antakse kuni 32 osalejale, kolmele kutsutud esinejale ja kümnele kolmandatest riikidest kutsutud esindajale seminaridel. Sellest piirangust tuleks teha erandeid teatavatele Euroopa Liidu referentlaboritele, kellel on vaja rahalist toetust selleks, et seminaride parimate tulemuste nimel saaks neil osaleda rohkem kui 32 osavõtjat. Erandeid võib teha juhul, kui ELi referentlabor seminari korraldades seda juhib ja selle eest vastutab koos mõne teise liidu referentlaboriga.

(6) Teadusuuringute Ühiskeskuse alla kuuluva Euroopa Liidu kuue referentlabori puhul on nende suhe sätestatud iga-aastases halduskokkuleppes, mida toetab tööprogramm ja ühiskeskuse eelarve, kuna nii Teadusuuringute Ühiskeskus kui ka tervise- ja tarbijaküsimuste peadirektoraat on komisjoni talitused.

(7) Vastavalt nõukogu 21. juuni 2005. aasta määruse (EÜ) nr 1290/2005 (ühise põllumajanduspoliitika rahastamise kohta) (5) artikli 3 lõike 2 punktile a rahastatakse loomahaiguste tõrje ja järelevalve programme (veterinaarmeetmed) Euroopa Põllumajanduse Tagatisfondist (EAGF). Lisaks on kõnealuse määruse artikliga 13 ette nähtud, et erandjuhul rahastatakse nimetatud fondist nõukogu 26. juuni 1990. aasta otsusega 90/424/EMÜ (kulutuste kohta veterinaaria valdkonnas) (6) hõlmatud meetmete ja programmide puhul liikmesriikide ja EAGFi toetuse saajate haldus- ja personalikulud. Finantskontrolli eesmärgil tuleb kohaldada määruse (EÜ) nr 1290/2005 artikleid 9, 36 ja 37.

(8) Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,

ON VASTU VÕTNUD KÄESOLEVA OTSUSE:

Artikkel 1

Euroopa Liit annab rahalist toetust asutuse Agence nationale de sécurité sanitaire de l’alimentation, de l’environnement et du travail (ANSES) Prantsusmaal Maisons-Alfort’is paiknevale laborile Laboratoire de sécurité des aliments (LSA) järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) piima ja piimatoodetega seotud analüüsid ja katsed, rahaline toetus ei ületa 358 000 eurot;

b) bakteriga Listeria monocytogenes seotud analüüsid ja katsed, rahaline toetus ei ületa 440 000 eurot;

c) koagulaaspositiivsete stafülokokkide, sealhulgas bakteriga Staphylococcus aureus seotud analüüsid ja katsed, rahaline toetus ei ületa 347 000 eurot.

Artikkel 2

Euroopa Liit annab rahalist toetust Madalmaades Bilthovenis paiknevale asutusele Rijksinstituut voor Volksgezondheid en Milieu zoonoosi (salmonella) analüüside ja katsete jaoks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 492 000 eurot.

Artikkel 3

Euroopa Liit annab rahalist toetust asutuse Agencia Española de Seguridad Alimentaria y Nutrición (Ministerio de Sanidad y Política Social) Hispaanias Vigos paiknevale laborile Laboratorio de Biotoxinas Marinas mereliste biotoksiinide seireks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 330 000 eurot.

Artikkel 4

Euroopa Liit annab rahalist toetust Ühendkuningriigis Weymouth’is paiknevale laborile Laboratory of the Centre for Environment, Fisheries and Aquaculture Science (CEFAS) järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) kahepoolmeliste karploomade viirusliku ja bakteriaalse saastatuse seire, rahaline toetus ei ületa 345 000 eurot;

b) koorikloomade haigustega seotud uuringud, rahaline toetus ei ületa 145 000 eurot.

Artikkel 5

Euroopa Liit annab rahalist toetust Itaalias Roomas paiknevale asutusele Istituto Superiore di Sanità järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) bakteritega Escherichia coli, sealhulgas Verotoxigenic E. Coli (VTEC) seotud analüüsid ja katsed, rahaline toetus ei ületa 326 000 eurot;

b) parasiitidega (eelkõige Trichinella, Echinococcus’ega ja Anisakis’ega) seotud analüüsid ja katsed, rahaline toetus ei ületa 374 000 eurot;

c) määruse (EÜ) nr 882/2004 VII lisa I jao punkti 12 alapunktis d osutatud teatavate ainete jääkide määramine, rahaline toetus ei ületa 316 000 eurot.

Artikkel 6

Euroopa Liit annab rahalist toetust Rootsis Uppsalas paiknevale asutusele Statens Veterinärmedicinska Anstalt (SVA) Campylobacter’i seireks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 395 000 eurot.

Artikkel 7

Euroopa Liit annab rahalist toetust Taanis Kopenhaagenis paiknevale asutusele Fødevareinstituttet (Danmarks Tekniske Universitet) antimikroobse resistentsuse seireks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 530 000 eurot.

Artikkel 8

1. Euroopa Liit annab rahalist toetust Ühendkuningriigis Addlestone’is paiknevale laborile Animal Health and Veterinary Laboratories Agency (endise nimega VLA) transmissiivse spongioosse entsefalopaatia seireks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 495 000 eurot.

2. Erandina rakendusmääruse (EL) nr 135/2013 artikli 1 lõikest 4 on käesoleva artikli lõikes 1osutatud laboril õigus taotleda rahalist toetust, et ühel tema korraldatud seminaril saaks osaleda rohkem kui 32 osalejat.

Artikkel 9

Euroopa Liit annab rahalist toetust Belgias Gembloux’s paiknevale asutusele Centre Wallon de Recherches agronomiques (CRA-W) söödas sisalduvate loomsete valkude analüüside ja katsete tegemiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 530 000 eurot.

Artikkel 10

Euroopa Liit annab rahalist toetust asutuse l’Agence nationale de sécurité sanitaire de l’alimentation, de l’environnement et du travail (ANSES) Prantsusmaal Fougères’is paiknevale laborile Laboratoire de Fougères määruse (EÜ) nr 882/2004 VII lisa I jao punkti 12 alapunktis b osutatud teatavate ainete jääkide määramiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 500 000 eurot.

Artikkel 11

Euroopa Liit annab rahalist toetust Saksamaal Berliinis paiknevale asutusele Bundesamt für Verbraucherschutz und Lebensmittelsicherheit (BVL) määruse (EÜ) nr 882/2004 VII lisa I jao punkti 12 alapunktis c osutatud teatavate ainete jääkide määramiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 500 000 eurot.

Artikkel 12

Euroopa Liit annab rahalist toetust Madalmaades Wageningenis paiknevale Wageningeni ülikooli ja uurimiskeskuse toiduohutuse instituudile (RIKILT) määruse (EÜ) nr 882/2004 VII lisa I jao punkti 12 alapunktis a osutatud teatavate ainete jääkide määramiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 500 000 eurot.

Artikkel 13

Euroopa Liit annab rahalist toetust Saksamaal Freiburgis paiknevale asutusele Chemisches und Veterinäruntersuchungsamt (CVUA) järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) loomse päritoluga toidus ja suure rasvasisaldusega tooraines sisalduvate pestitsiidijääkidega seotud analüüsid ja katsed, rahaline toetus ei ületa 234 000 eurot;

b) söödas ja toidus sisalduvate dioksiinide ja PCBdega seotud analüüsid ja katsed, rahaline toetus ei ületa 510 000 eurot.

Artikkel 14

Euroopa Liit annab rahalist toetust Taanis Søborgis paiknevale asutusele Fødevareinstituttet (Danmarks Tekniske Universitet, DTU) teraviljas ja söödas sisalduvate pestitsiidijääkidega seotud analüüside ja katsete tegemiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 200 000 eurot.

Artikkel 15

1. Euroopa Liit annab rahalist toetust Hispaanias paiknevale laborile Laboratorio Agrario de la Generalitat Valenciana (LAGV) / Grupo de Residuos de Plaguicidas de la Universidad de Almería (PRRG) puu- ja köögiviljades, sh suure veesisalduse ja suure happesisaldusega kaupades, sisalduvate pestitsiidijääkidega seotud analüüside ja katsete tegemiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 538 000 eurot.

2. Erandina rakendusmääruse (EL) nr 135/2013 artikli 1 lõikest 4 on käesoleva artikli lõikes 1osutatud laboril õigus taotleda rahalist toetust, et ühel tema korraldatud seminaril saaks osaleda rohkem kui 32 osalejat.

Artikkel 16

Euroopa Liit annab rahalist toetust Saksamaal Stuttgartis paiknevale asutusele Chemisches und Veterinäruntersuchungsamt (CVUA) pestitsiidijääkide määramise analüüside ja katsete tegemiseks üksikute jääkide meetodil.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 398 000 eurot.

Artikkel 17

Euroopa Liit annab rahalist toetust Hispaanias Algetes (Madrid) paiknevale laborile Laboratorio Central de Sanidad Animal de Algete hobuste aafrika katku uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 110 000 eurot.

Artikkel 18

Euroopa Liit annab rahalist toetust Ühendkuningriigis Weybridge’is (New Haw) paiknevale laborile Animal Health and Veterinary Laboratories Agency (endise nimega VLA) järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) Newcastle’i haigusega seotud uuringud, rahaline toetus ei ületa 98 000 eurot;

b) klassikalise lindude katkuga seotud uuringud, rahaline toetus ei ületa 425 000 eurot.

Artikkel 19

Euroopa Liit annab rahalist toetust Ühendkuningriigis Pirbright’is paikneva asutuse Pirbright Institute (endise nimega AFRC Institute for Animal Health) laborile Pirbright Laboratory järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) sigade vesikulaarhaigusega seotud uuringud, rahaline toetus ei ületa 75 000 eurot;

b) lammaste katarraalse palavikuga seotud uuringud, rahaline toetus ei ületa 240 000 eurot;

c) suu- ja sõrataudiga seotud uuringud, rahaline toetus ei ületa 400 000 eurot.

Artikkel 20

Euroopa Liit annab rahalist toetust Taanis Aarhusis paiknevale asutusele Technical University of Denmark, National Veterinary Institute, Department of Poultry, Fish and Fur Animals kalahaiguste uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 310 000 eurot.

Artikkel 21

Euroopa Liit annab rahalist toetust Prantsusmaal La Tremblad’is paiknevale asutusele l’Institut français de recherche pour l'exploitation de la mer (Ifremer) kahepoolmeliste molluskite haiguste uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 170 000 eurot.

Artikkel 22

Euroopa Liit annab rahalist toetust Saksamaal Hannoveris paiknevale asutusele Institut für Virologie der Tierärztlichen Hochschule Hannover sigade klassikalise katku uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 333 000 eurot.

Artikkel 23

Euroopa Liit annab rahalist toetust Hispaanias Valdeolmos (Madrid) paiknevale asutusele Centro de Investigación en Sanidad Animal sigade aafrika katku uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 236 000 eurot.

Artikkel 24

Euroopa Liit annab rahalist toetust Rootsis Uppsalas paiknevale asutusele INTERBULL Centre, Department of Animal Breeding and Genetics (SLU), Swedish University of Agricultural Sciences tõupuhaste aretusveiste kontrolli meetodite ja tulemuste hindamise ühtlustamiseks tehtava koostöö jaoks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 150 000 eurot.

Artikkel 25

Euroopa Liit annab rahalist toetust asutuse ANSES Prantsusmaal Maisons-Alfort’is paiknevale laborile Laboratoire de santé animale brutselloosi uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 285 000 eurot.

Artikkel 26

Euroopa Liit annab rahalist toetust asutuse ANSES Prantsusmaal Maisons-Alfort’is paiknevale laborile Laboratoire de santé animale ja Prantsusmaal Dozulés paiknevale laborile Laboratoire de pathologie équine hobuslaste muude haiguste kui hobuste aafrika katku uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 555 000 eurot.

Artikkel 27

Euroopa Liit annab rahalist toetust asutuse ANSES Prantsusmaal Nancy’s paiknevale laborile Laboratoire de la rage et de la faune sauvage marutaudi uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 282 000 eurot.

Artikkel 28

Euroopa Liit annab rahalist toetust Hispaanias Madridis paikneva ülikooli Universidad Complutense de Madrid veterinaarteaduskonna (Facultad de Veterinaria) laborile Laboratorio de Vigilancia Veterinaria (VISAVET) tuberkuloosi uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 248 000 eurot.

Artikkel 29

Euroopa Liit annab rahalist toetust asutuse ANSES Prantsusmaal Sophia-Antipolises paiknevale laborile Laboratoire de Sophia-Antipolis mesilaste tervise uurimiseks.

Ajavahemikuks 1. jaanuarist 2013 kuni 31. detsembrini 2013 antav rahaline toetus ei ületa 384 000 eurot.

Artikkel 30

Euroopa Liit annab rahalist toetust Belgias Geelis paiknevale Euroopa Komisjoni Teadusuuringute Ühiskeskusele järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) toidus ja söödas leiduvate raskmetallidega seotud uuringud, rahaline toetus ei ületa 261 000 eurot;

b) mükotoksiinidega seotud uuringud, rahaline toetus ei ületa 271 000 eurot;

c) polütsükliliste aromaatsete süsivesinikega (PAH) seotud uuringud, rahaline toetus ei ületa 269 000 eurot.

d) söödalisanditega seotud uuringud, rahaline toetus ei ületa 71 000 eurot.

Artikkel 31

Euroopa Liit annab rahalist toetust Itaalias Ispras paiknevale Euroopa Komisjoni Teadusuuringute Ühiskeskusele järgmisteks tegevusteks ajavahemikuks 1. jaanuarist 2013 kuni 31. detsembrini 2013:

a) toiduainetega kokku puutuvate materjalide ja esemetega seotud uuringud, rahaline toetus ei ületa 341 000 eurot;

b) geneetiliselt muundatud organismidega seotud uuringud, rahaline toetus ei ületa 472 000 eurot.

Artikkel 32

Artiklites 1–31 osutatud liidu rahalise toetuse määr on 100 % abikõlblikest kuludest, nagu on sätestatud rakendusmääruses (EL) nr 926/2011.

Artikkel 33

Käesolev otsus on adresseeritud lisas loetletud laboritele.

Brüssel, 22. märts 2013 Komisjoni nimel komisjoni liige Tonio BORG

(1) ELT L 155, 18.6.2009, lk 30.

(2) ELT L 165, 30.4.2004, lk 1.

(3) ELT L 241, 17.9.2011, lk 2.

(4) ELT L 46, 19.2.2013, lk 8.

(5) ELT L 209, 11.8.2005, lk 1.

(6) EÜT L 224, 18.8.1990, lk 19.